У 90-х гадах XX ст. праблемай Гольдбаха шчыльна заняўся Апосталас Даксіядыс — грэцкі пісьменьнік і навуковец, прадстаўнік школы "літаратурнага касмапалітызму". Празь некалькі год бясплённага змаганьня зь лічбамі ён прызнаў, што пакрысе пачынае вар’яцець. Даксіядыс напісаў раман пад назвай "Дзядзька Пэтрас і праблема Гольдбаха", з дапамогай якога набыў сусьветную славу. Паводле сюжэту, галоўны герой усё жыцьцё б’ецца над прынцыпова невырашальнай навуковай праблемай і пры канцы траціць розум.